**Ministru kabineta noteikumu projekta „Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2013.gada 4.jūnija rīkojuma Nr.230 „Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.–2020.gadā Latvijā” 3.3.apakšpunkts, kurā Finanšu ministrijai uzdots izstrādāt normatīvo aktu projektus par ES fondu vadību 2014.–2020.gada plānošanas periodam.  Ministru prezidentes 2014.gada 21.jūlija rezolūcija Nr. 12/2014-JUR-151  Eiropas Savienības struktūrfondu un  Kohēzijas fonda 2014.–2020.gada plānošanas perioda vadības likuma 20.panta 3. un 15.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sākot ar 2014.gada 1.janvāri Latvijas Republikā un pārējās Eiropas Savienības (turpmāk – ES) dalībvalstīs ir sācies jaunais 2014.–2020.gada ES struktūrfondu un Kohēzijas fonda (turpmāk – ES fondi) plānošanas periods, kuru regulē jaunas regulas un nacionālie normatīvie akti. ES fondu 2007.–2013.gada plānošanas periodā ar valsts budžeta līdzekļu plānošanu un maksājumu veikšanu saistītos jautājumus regulēja Ministru kabineta 2010.gada 9.novembra noteikumi Nr. 1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” (turpmāk – MK noteikumi Nr.1041).Ministru kabineta noteikumu projektā „Kārtība, kādā valsts budžetā plāno līdzekļus Eiropas Savienības struktūrfondu un Kohēzijas fonda projektu īstenošanai un veic maksājumus 2014.–2020.gada plānošanas periodā” (turpmāk – MK noteikumu projekts) ir ietverts Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma (turpmāk – likums) 20.panta 3. un 15.punktā ietvertais deleģējums, kas paredz Ministru kabinetam noteikt:kārtību, kādā valsts budžetā plāno līdzekļus projektu īstenošanai (gan kārtība, kādā valsts budžeta iestāde un plānošanas reģioni plāno līdzekļus savu projektu īstenošanai, gan kādā sadarbības iestāde plāno līdzekļus izmaksām pārējiem finansējuma saņēmējiem), kā arī kārtību, kādā veic maksājumus un sagatavo Eiropas Komisijai iesniedzamo maksājuma pieteikumu un kontu slēgumu;kārtību un gadījumus, kādā un kad vadošā iestāde uz laiku aptur darbības programmas, prioritārā virziena, ieguldījumu prioritātes, specifiskā atbalsta mērķa, tā pasākuma vai projekta ietvaros veikto izdevumu turpmāku deklarēšanu Eiropas Komisijā, un kārtību, kādā sertifikācijas iestāde koriģē Eiropas Komisijai iesniedzamos pārskatos iekļauto attiecināmo izdevumu apjomu.MK noteikumu projektā nav iekļauta maksājumu pieprasījumu pārbaudes kārtība, kas ir iekļauta MK noteikumu projektā “Kārtība, kādā veic Eiropas Savienības struktūrfondu un Kohēzijas fonda projektu pārbaudes 2014.–2020.gada plānošanas periodā” (2014.gada 25.septembrī izsludināts Valsts sekretāru sanāksmē, VSS-884). Minētās izmaiņas tiesiskajā regulējumā saistītas ar ES fondu 2007.–2013.gada ieviešanas pieredzes izvērtējumu un gūto secinājumu, ka ES fondu finansējuma saņēmējam daudz labvēlīgāks un lietošanai ērtāks ir tāds tiesiskais regulējums, kas viņam noteiktās tiesības un pienākumus nosaka iespējami mazāk Ministru kabineta noteikumos. ES fondu 2007.–2013.gada plānošanas periodā visi ar ES fondu projekta ieviešanu saistītie MK noteikumi un to saturs vairāk tika veidoti, sadalot tos pēc jautājumu blokiem, kas saistīti ar konkrēto ES fonda projekta ieviešanas ciklu. Līdz ar to galvenā atšķirība starp MK noteikumiem Nr.1041 un MK noteikumu projektu ir tā, ka MK noteikumu projektā ietvertās normas nosaka tieši ar ES fondu vadībā iesaistītajām institūcijām saistītās tiesības un pienākumus, izņemot noteikumus attiecībā uz avansu saņemšanu un kontu atvēršanu Valsts kasē vai kredītiestādē. Attiecīgi ES fondu 2014.–2020.gada plānošanas periodā, izstrādājot jauno tiesisko regulējumu, normas, kas saistītas ES fondu finansējuma saņēmēja darbībām attiecībā uz ar maksājumu pieprasījumu iesniegšanu, pārbaudēm projekta īstenošanas vietā, iepirkumu pirmspārbaudēm un pārskatu par pievienotās vērtības nodokļa iekļaušanu attiecināmajās izmaksās ir iekļauti jau minētajā MK noteikumu projektā “Kārtība, kādā veic Eiropas Savienības struktūrfondu un Kohēzijas fonda projektu pārbaudes 2014.–2020.gada plānošanas periodā”.MK noteikumu projektā nav paredzēta informācijas pieprasīšana par budžeta izdevumu prognozēm, kā arī budžeta izdevumu prognozēšana atbildīgajām iestādēm. Budžeta izdevumu un ieņēmumu prognozēšanu nodrošina vadošā iestāde sadarbībā ar Centrālo finanšu un līgumu aģentūru kā sadarbības iestādi:a) par neuzsāktajām projektu iesniegumu atlasēm, kā arī atlasēm, kas tiek veiktas, bet līgumi un vienošanās par projektu īstenošanu vēl nav noslēgtas (atlases, kuras uz prognožu sagatavošanas laiku ir izsludinātas vai arī projektu iesniegšana ir beigusies un ir uzsākta vērtēšana) vadošā iestāde prognozes veido, ņemot vērā finansējuma apjomu, kas noteikts darbības programmas papildinājuma apstiprinātajā grafikā par specifisko atbalsta mērķu īstenošanu noteikto indikatīvo atlašu uzsākšanu, jeb citu informāciju, kas aktuāli pieejama;b) ņemot vērā sadarbības iestādes informāciju par apstiprināto projektu maksājumu pieprasījumu iesniegšanas prognozēm, ievērtējot risku faktorus un citus noviržu pieņēmumus saskaņā ar sadarbības iestādes iekšējo kārtību.c) attiecībā uz valsts budžeta iestādēm prognozes vadošā iestāde veido, ņemot vērā faktiski ieplānoto valsts budžeta finansējumu attiecīgo ministriju budžetā, kā arī maksājumu pieprasījumu iesniegšanas prognozes, kā arī citu informāciju, kas aktuāli pieejama.Pamatojoties uz minēto Finanšu ministrija ir izstrādājusi MK noteikumu projektu, kas paredz noteikt kārtību, kādā:1. Valsts budžetā plāno līdzekļus ES fondu projektu īstenošanai – tas ir, MK noteikumu projektā tiek paredzēta kārtība, kādā ES fondu vadībā iesaistītās institūcijas plāno nepieciešamo valsts budžeta līdzfinansējumu, plānojot specifisko atbalsta mērķu īstenošanu. MK noteikumi Nr.1041 paredz, ka gadījumos, ja finansējuma saņēmējs ir valsts budžeta iestāde vai plānošanas reģions, tad valsts budžeta apakšprogrammās tiek plānotas atmaksu pozīcijas valsts budžeta ieņēmumos par šo līdzfinansējuma saņēmēju veiktajiem izdevumiem, un atbildīgajai iestādei vai sadarbības iestādei jāveic apstiprinātā programmas finansējuma atmaksa valsts budžeta ieņēmumos. Faktiski tiek veikta budžeta programmu izdevumu pārgrāmatošana, un atmaksu pozīcijām gadskārtējā valsts budžeta likumā ir informatīvs raksturs. Atbilstoši Finanšu ministrijas iniciatīvai par iespēju vienkāršot atmaksu plānošanas sistēmu valsts pamatbudžetā, ES fondu 2014.–2020.gada plānošanas periodā vairs nav paredzētas atmaksas, kas veiktas no resursa „dotācija no vispārējiem ieņēmumiem atmaksām valsts pamatbudžetam”, plānošanas gadskārtējā valsts budžeta likumā, ar to atslogojot valsts budžetu no informācijas, kas nesniedz priekšstatu par reāli veiktajiem izdevumiem. Šāda kārtība jau tiek piemērota Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda ieviešanā. Atšķirībā no MK noteikumu Nr.1041 regulējuma paredzēts, ka 2014.-2020.gada plānošanas periodā finansējuma saņēmējiem, kas ir no valsts budžeta daļēji finansētas atvasinātas publiskas personas (izņemot plānošanas reģionus), budžeta nefinansētas iestādes un valsts kapitālsabiedrības, kuras īsteno projektu valsts deleģēto uzdevumu ietvaros, varēs saņemt avansa un starpposma maksājumus 100% apmērā no projektam piešķirtā Eiropas Savienības fonda finansējuma un, ja tas ir paredzēts projektā, valsts budžeta līdzfinansējuma apmēra kopsumma, ja tas būs paredzēts MK noteikumos par specifiskā atbalsta mērķa īstenošanu, norādot attiecīgu pamatojumu MK noteikumu projekta sākotnējā izvērtējumā (anotācijā). Pārējiem finansējuma saņēmējiem avansa un starpposma maksājumu kopsumma joprojām nevarēs pārsniegt 90% no projektam piešķirtā ES fonda finansējuma, un, ja tas paredzēts projektā, valsts budžeta līdzfinansējuma apmēra kopsummas. Šāds risinājums izvēlēts, jo 2007.-2013.gada plānošanas periodā tika konstatēts, ka vairākos gadījumos iepriekšminētajiem finansējuma saņēmējiem nav apgrozāmo līdzekļu projekta īstenošanai, taču vienlaikus veicinot arī drošu finanšu vadību un labāku projektu īstenošanas uzraudzību. Turklāt šādā veidā tiek vienādota valsts budžeta līdzekļu plānošana un izmaksāšana tiem finansējuma saņēmējiem, kuri nav valsts budžeta iestādes vai plānošanas reģioni. Savukārt, finansējuma saņēmējiem, kuri ir valsts budžeta iestādes vai plānošanas reģioni, tāpat kā līdz šim tiks paredzēts priekšfinansējums projektu īstenošanai.Ņemot vērā MK noteikumu projekta 4.punktā noteikto, sadarbības iestāde var uzņemties valsts budžeta ilgtermiņa saistības un slēgt līgumu vai vienošanos par projekta īstenošanu, ja projekta iesniegums, izvērtējot projekta iesnieguma atbilstību noteiktajiem projektu iesniegumu vērtēšanas kritērijiem, ir apstiprināts Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma un normatīvā akta par specifiskā atbalsta mērķa īstenošanu noteiktajā kārtībā, to un kura anotācijas III sadaļā “Tiesību akta projekta ietekme uz valsts budžetu un pašvaldību budžetiem” ir norādīta ietekme uz valsts budžetu sadalījumā pa gadiem un apstiprināts projekts atbilstoši normatīvajiem aktiem, t.sk. izvērtēta projekta iesnieguma atbilstība noteiktajiem projektu iesniegumu vērtēšanas kritērijiem. Savukārt budžeta līdzekļus pieprasa saskaņā ar normatīvajiem aktiem, ja ir apstiprināti projekti, bet neapstiprinātajiem projektiem vadošā iestāde sniedz priekšlikumus nepieciešamajam līdzekļu apjomam 80.00.00 programmā, izvērtējot sadarbības iestādes pieejamo informāciju un plānoto projektu iesniegumu atlašu grafikus. ES fondu 2007.–2013.gada plānošanas periodā tika konstatēts, ka vairākos gadījumos finansējuma saņēmēji, kuri var saņemt valsts aizdevumu, bez tā saņemšanas nemaz nevarētu pabeigt projektu īstenošanu, lai gan to kredītspēja nebija pietiekami augsta. Lai mazinātu riskus, kas saistīti ar valsts aizdevuma atmaksu, MK noteikumu projekts papildināts ar noteikumu, ka projekta iesniedzējs, kurš projekta īstenošanai plāno saņemt valsts aizdevumu, papildus projekta iesniegumam sadarbības iestādē iesniedz arī dokumentus kredītspējas izvērtēšanai. Tādējādi paralēli projekta iesnieguma vērtēšanai Valsts kase izvērtēs projekta iesniedzēja kredītspēju. Lai projekta iesniegumu varētu apstiprināt, būs nepieciešams no Valsts kases saņemt pozitīvu atzinumu par projekta iesniedzēja kredītspēju. Attiecīgajos projektu iesniegumu vērtēšanas kritēriju komplektos tiks iekļauts precizējamais kritērijs, ka projekta iesniedzējs ir saņēmis minēto atzinumu. Projektu iesniedzēju kredītspēja tiks vērtēta, balstoties uz konkrētiem kritērijiem (saistību īpatsvars, pelnītspēja, likviditāte, saistību apkalpošanas koeficients, biznesa risks), līdz ar to projektu iesniedzējiem būs jāiesniedz MK noteikumu projektā noteiktie dokumenti, lai Valsts kase varētu izvērtēt kredītspēju un sniegt atzinumu. Subjektu loks, uz kuriem attiecas minētais noteikums, izriet no Likuma par budžetu un finanšu vadību 36.panta piektās daļas un Ministru kabineta 2010.gada 19.janvāra noteikumiem Nr.63 “Valsts aizdevumu izsniegšanas un apkalpošanas kārtība”, kas nosaka valsts aizdevumu izsniegšanas un apkalpošanas kārtību. Šajos normatīvajso aktos ir noteikts, ka tiesības saņemt valsts aizdevumu ir pašvaldībām, valsts speciālā budžeta izpildītājiem, kapitālsabiedrībām, kurās valsts vai pašvaldības daļa pamatkapitālā atsevišķi vai kopsummā pārsniedz 50%, vai vairāku pašvaldību veidotām kapitālsabiedrībām, kurās pašvaldību daļa pamatkapitālā kopsummā pārsniedz 65%, kā arī tiem zinātniskajiem institūtiem un augstskolām, kam ir noteikts atvasinātas publiskas personas statuss. 2. Veic maksājumus – tas ir, MK noteikumu projektā tiek noteikti konkrētie iespējamie maksājumi veidi ES fondu projektu īstenošanas ietvaros, šo maksājumu veikšanas kārtība. MK noteikumu projekts paredz noteikt horizontālu šo maksājuma veidu un veikšanas kārtības procesu, nosakot atsevišķus gadījumus, kad normatīvajā aktā par specifiskā atbalsta mērķa īstenošanu var paredzēt specifiskus nosacījumus tieši konkrētajam specifiskajam atbalsta mērķim. Avansus varēs piešķirt tad, ja tas būs paredzēts normatīvajā aktā par specifiskā atbalsta mērķa īstenošanu, un finansējuma saņēmējam avanss būs nepieciešams personāla atlīdzības izdevumiem vai finansējuma saņēmējs būs noslēdzis iepirkuma līgumu. Iepirkuma līgums ir viens no nosacījumiem avansa izmaksāšanai, maksimālais avansa apjoms un tā izmaksāšanas nosacījumi tiks noteikti MK noteikumos par specifiskā atbalsta mērķa īstenošanu. Tādējādi avansa apjoms nav atkarīgs tikai no konkrētā iepirkuma līguma summas un nav paredzēts tikai konkrētajai līguma darbībai, par ko ir noslēgts iepirkuma līgums. Saņemot avansa maksājuma pieprasījumu un tā pamatojumu, tiks vērtēts, vai finansējuma saņēmējam avanss ir nepieciešams pieprasītajā apjomā un tas varēs to apgūt noteiktajā termiņā. Pamatojoties uz izvērtējumu, sadarbības iestāde lems, vai avansu var piešķirt MK noteikumos par specifiskā atbalsta mērķa īstenošanu noteiktajā pilnā apjomā, daļēji, izmaksāt pa daļām vai noraidīt. Sadarbības iestāde izvērtēs pamatojumu avansa piešķiršanai atbilstoši normatīvajā aktā par specifiskā atbalsta mērķi paredzētajiem nosacījumiem un tās izstrādātai kārtībai, kur tiks noteikti kritēriji avansa piešķiršanai, piemēram, ņemot vērā projekta apjomu, noslēgto iepirkuma līgumu un projekta īstenošanas stadiju atbilstoši plānotajam projekta īstenošanas grafikam. Proti, sadarbības iestāde var arī atteikt izmaksāt avansu, ja konstatēs, piemēram, neatbilstības iepirkuma līgumā vai saskatīs risku par avansa apguvi noteiktajā termiņā, kas ir pretrunā konkrētajam normatīvajam aktam par specifiskā atbalsta mērķi. Piemēram, gadījumā, ja ir noslēgts iepirkuma līgums par kancelejas preču iegādi 10 euro apjomā, lai īstenotu lielu būvniecības projektu, tad sadarbības iestāde varētu noraidīt avansu pieprasītajā apjomā, jo nebūtu samērīgi piešķirt avansu tādā apjomā, kas nesamērīgi pārsniedz avansa apjomu projekta īstenošanai nepieciešamo darbību veikšanai un avanss netiktu izmantots tā mērķim. Pēc nākamā iepirkuma līguma noslēgšanas būs iespējams pieprasīt jaunu avansa maksājumu, ievērojot, ka kopējā pieprasīto avansa maksājumu summa nepārsniedz MK noteikumos par specifiskā atbalsta mērķa īstenošanu noteikto maksimālo avansa apmēru.Līdzīgi kā MK noteikumos Nr.1041, arī MK noteikumu projektā ir noteikts, kuri finansējuma saņēmēji un kādos gadījumos avansa saņemšanai atver kontu Valsts kasē vai kredītiestādē. Lai nodrošinātu lielāku kontroli pār valsts budžeta finanšu plūsmām un ievērojot Likumā par budžetu un finanšu vadību noteikto, paredzēts, ka finansējuma saņēmēji, kuri ir publiskas personas, kontu atver tikai Valsts kasē. Ja normatīvais akts par specifiskā atbalsta mērķa īstenošanu paredz, ka komercdarbības atbalsta projektos finansējuma saņēmējiem tiks maksāti Eiropas Komisijai deklarējamie avansi atbilstoši Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 131.panta 4.punkta “a” apakšpunktam, MK noteikumu projekta 15.punkts nosaka, ka finansējuma saņēmējs atver kontu kredītiestādē un iesniedz garantiju par avansa summu. Ja normatīvais akts par specifiskā atbalsta mērķi neparedz deklarējamo avansu, tad tādos gadījumos avansu varēs saņemt MK noteikumu projekta 14.punktā noteiktajā kārtībā.Lai nodrošinātu pareizu finanšu vadību, MK noteikumu projekts ir papildināts ar jaunu instrumentu. Proti, MK noteikumu projektā paredzēts, ka gadījumā, ja finansējuma saņēmējs neizlieto avansu tam paredzētajā termiņā (sešu mēnešu laikā vai MK noteikumos par specifiskā atbalsta mērķa īstenošanu noteiktajā termiņā), sadarbības iestāde samazina ES fonda un valsts budžeta finansējuma apmēru par summu, ko finansējuma saņēmējs saņēmis no kredītiestādes par avansa atrašanos finansējuma saņēmēja kontā kredītiestādē laikā no avansa saņemšanas dienas finansējuma saņēmēja kontā līdz avansa izlietošanai noteiktajam termiņam. Pamatā sadarbības iestāde nodrošinās, lai avansi tiktu izsniegti atbilstošā apjomā tad, ja tie tiešām ir nepieciešami un ir apgūstami plānotajā termiņā. Līdz ar to šis uzskatāms par papildu instrumentu pareizas finanšu vadības nodrošināšanā.3. Sagatavo Eiropas Komisijai iesniedzamo maksājuma pieteikumu un konta slēgumu, kā arī koriģē Eiropas Komisijā iesniedzamajos pārskatos iekļauto attiecināmo izdevumu apjomu, tas ir, MK noteikumu projektā tiek noteikta ar šī dokumenta sagatavošanu saistītie termiņi.4. Darbības programmas, prioritārā virziena, ieguldījumu prioritātes, specifiskā atbalsta mērķa, tā pasākuma vai projekta ietvaros vadošā iestāde uz laiku aptur veikto izdevumu turpmāku deklarēšanu Eiropas Komisijai – tas ir, analogi kā ES fondu 2007.– 2013.gada plānošanas perioda ietvaros tiek noteikta procedūra un ar to saistītās tiesības un pienākumi ES fondu vadībā iesaistītajām institūcijām gadījumos, ja ir objektīvs pamats izdevumu deklarēšanu Eiropas Komisijai uz laiku apturēt, piemēram, ja konstatēta sistēmiska problēma uz komercdarbības atbalsta nosacījumu ievērošanu, vai sūdzība, kuras pamatotību jāpārbauda u.c. Problēmas var tikt konstatētas dažādos posmos – gan MK noteikumu par specifiskā mērķa izstrādē, gan projektu īstenošanā u.c. posmos. Informācijas pamatotība pēc būtības tiek izvērtēta un pieņemts lēmums atbilstoši iekšējām procedūrām. Pēc būtības šis regulējums ir tāds pats kā MK noteikumos Nr.1041 ietvertais regulējums par deklarēšanas apturēšanu. Šīs normas ir saistītas ar ES fondu vadībā iesaistīto institūciju rīcību un tiešā veidā neskars ES fondu finansējumu saņēmējus, kas projektu īstenojuši labticīgi, ievērojot normatīvajos aktos un līgumā vai vienošanās par ES fondu projekta īstenošanu ietvertās prasības, respektīvi, maksājumi finansējuma saņēmējiem tiks nodrošināti normatīvajos aktos un līgumā vai vienošanās noteiktajā kārtībā. Neatbilstību konstatēšana projektos un neatbilstoši veikto izdevumu atgūšana notiks saskaņā ar MK noteikumiem par kārtību, kādā noraksta, ietur vai atgūst neatbilstoši veiktos izdevumus. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra, Valsts kase. |
| 4. | Cita informācija | Nav. |

|  |  |  |
| --- | --- | --- |
|  | | |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ES fondu vadībā iesaistītās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta ietvaros tiks noregulēts process, kādā ES fondu 2014.–2020.gada ieviešanā tiks nodrošināts valsts budžeta līdzfinansējuma ES fondu projektiem plānošanas process. Ņemot vērā plānotās ES fondu investīcijas 4,4 miljd. euro apmērā laika posmā no 2014. līdz 2020.gadam, tiesiskais regulējums pozitīvi ietekmēs visas tautsaimniecības jomas, jo nodrošinās skaidru nacionālo tiesisko regulējumu šo investīciju apritei. |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Eiropas Savienības struktūrfondu un Kohēzijas fonda 2014.–2020.gada plānošanas perioda vadības likums, kas paredz ES fondu tiesisko regulējumu un tā anotācija ar iekļauto informāciju par administratīvo izmaksu monetāro novērtējumu un ietekmi uz valsts budžetu un pašvaldību budžetiem (tika paredzēts, ka 2.25% no ES fondu piešķīruma tiek novirzīti ES fondu sistēmas vadībai (101 milj. euro)), tika pieņemts Saeimā un tā kā MK noteikumu projekts paredz noteikt tikai procedūru un kārtību jau paredzētajam regulējumam, atsevišķs ietekmes izvērtējums nav nepieciešams. |

Anotācijas III un IV sadaļa – MK noteikumu projekts šo jomu neskar.

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.  Regulā nav noteikts termiņš, kādā jāpieņem nacionālie normatīvie akti ES fondu ieviešanai. | | | |
| 2. | Citas starptautiskās saistības | | | Nav | | | |
| 3. | Cita informācija | | | Nav | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 1303/2013 1.panta 29.punkts | | 36.punkts | | | Atsauce uz Regulu lietota informatīvi. | |  |
| 41.pants | | 24.punkts | | | Atsauce uz Regulu lietota informatīvi. | |  |
| 74.panta 4.punkts | | 36.punkts | | | Atsauce uz Regulu lietota informatīvi. | |  |
| 65.panta 2.punkts | | 37.punkts | | | Atsauce uz Regulu lietota informatīvi. | |  |
| 131.panta 4.punkts | | 16.punkts | | | Ieviests pilnībā.  Atbildīgā institūcija – Finanšu ministrija kā ES fondu vadošā iestāde | | MK noteikumu projekts neparedz stingrākas prasības. |
| 142.pants | | 43.5.apakšpunkts | | | Ieviests pilnībā.  Atbildīgā institūcija – Finanšu ministrijā kā ES fondu vadošā iestāde. Atbildīgā institūcija – FM | | MK noteikumu projekts paredz stingrākas prasības, tas ir, lai izvairītos Regulas Nr.1303/2013 142.panta pantā minētā gadījuma iestāšanās iespējamības MK noteikumu projektā tiek paredzēts tiesiskais regulējums, ka Finanšu ministrija kā ES fondu vadošā iestāde uz laiku līdz attiecīgu trūkumu novēršanai jau preventīvi aptur šādu – šaubīgu izdevumu deklarēšanu Eiropas Komisijai. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | | | |
| Cita informācija | | Nav | | | | | |
|  | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
|  | | |  | | |  | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Projekts šo jomu neskar. | | | | |
| Cita informācija | | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts kā MK lieta tika nosūtīts saskaņošanai Latvijas Pašvaldību savienībai, Latvijas Lielo pilsētu asociācijai, Latvijas Pilsoniskajai aliansei, Latvijas Darba devēju konfederācijai un Latvija Brīvo arodbiedrību savienībai, kā arī plānošanas reģioniem. Turklāt MK noteikumu projekts pēc tā nosūtīšanas saskaņošanai ministrijām un minētajām organizācijām tika publicēts tīmekļa vietnē [www.fm.gov.lv](http://www.fm.gov.lv) sadaļā sabiedrības līdzdalība un [www.esfondi.lv](http://www.esfondi.lv), kā arī nosūtīts komentēšanai dalībniekiem, kuri piedalījās Eiropas Savienības struktūrfondu un Kohēzijas fonda 2014. — 2020.gada plānošanas perioda vadības likumu sabiedriskajā apspriedē. |
| 2. | Sabiedrības līdzdalība projekta izstrādē | Atzinumu par noteikumu projektu sniedza Latvijas Pašvaldību savienība un Latvijas Lielo pilsētu savienība. |
| 3. | Sabiedrības līdzdalības rezultāti | Latvijas Pašvaldību savienība un Latvijas Lielo pilsētu asociācija ir izteikušas vairākus būtiskus iebildumus par avansa izmaksāšanas nosacījumiem, ierosinot samazināt MK noteikumos noteiktos ierobežojumus avansu izmaksai un noteikt gadījumus, kad avansu var neizmaksāt (daļēji ņemts vērā), noteikt, ka pašvaldībām vairs nav jāatver jauns konts Valsts kasē (ņemts vērā), noteikt termiņus rīcības plāna saskaņošanai, ja ir apturēta izdevumu deklarēšana Eiropas Komisijai (ņemts vērā). Sīkāku informāciju skat. MK noteikumu projekta izziņā, kurā iekļauti visi Latvijas Pašvaldību savienības un Latvijas Lielo pilsētu asociācijas iebildumi. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija un Valsts kanceleja kā atbildīgās iestādes, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek plānota jaunu institūciju izveide un esošo institūciju likvidācija vai reorganizācija. |
| 3. | Cita informācija | Nav |

Finanšu ministrs J.Reirs

16.03.2015 10:36

3597

G.Morgana

Finanšu ministrijas

Eiropas Savienības fondu

vadības un kontroles departamenta

Eiropas Savienības fondu tiesiskā nodrošinājuma

nodaļas vadītāja vietniece

tālr.:67095480

e-pasts: [Gundega.Morgana@fm.gov.lv](mailto:Gundega.Morgana@fm.gov.lv)